Cyber-shot felhasználói útmutató
Nyomtatás
Legfelső oldal > A beállítások módosítása > Fő beállítások > GPS beállítás (csak a DSC-HX7V esetében)

## GPS beállítás (csak a DSC-HX7V esetében)

A helymeghatározási állapot leolvasása
A fényképezőgép beépített GPS vevője és irányérzékelője lekéri a fényképezés helyére és a fényképezési irányra vonatkozó információkat, és rögzíti ezeket a képeken. A mellékelt „PMB” szoftverrel a készítés helyére és a fényképezési irányra vonatkozó információkkal ellátott fényképeket és mozgóképeket számítógépre importálhatja, és megjeleníthet egy térképet, amelyen látszik, hogy melyik felvétel hol és milyen helyen készült. További részleteket a „PMB súgójában” talál.

1. MENU (Beállítások) (Fő beállítások) [GPS beállítás] kívánt üzemmód

| Be | Aktiválva van a GPS irányérzékelő.
| Ki | A GPS irányérzékelő inaktív. Ha nem kívánja rögzíteni a helyre és az irányra vonatkozó információkat, akkor válassza az [Ki] GPS beállítást.

GPS jel vételéhez

- A pontos helymeghatározás nem lehetséges beltérben vagy magas épületek közelében. Használja a fényképezőgépet a szabadban, nyílt területen, és kapcsolja be újra.

- Ha a helymeghatározás ikonja még percek múlva sem jelenik meg, akkor valószínűleg olyan területen tartózkodik, ahol a GPS jelek vétele nehéz vagy lehetetlen. Elkezdheti a fényképezést ott, ahol van, vagy kimehet a szabadba, nyílt területre. Ha ott fényképez, ahol van, akkor a készülék nem fogja rögzíteni a helyre vonatkozó információkat.

Megjegyzések

- Mozgóképek készítésekor a fényképezési irányt nem rögzíti a készülék.

- A helyre és az irányra vonatkozó információkat nem rögzíti a készülék, ha a mozgóképet a belső memóriába rögzíti.

- Repülőgépen a fel- és leszállás közben kapcsolja ki a fényképezőgépet, ahogy erre az utaskísérők is figyelmeztetik.

- A GPS-t csak a helyre vagy helyzetre vonatkozó előírásoknak megfelelően használja.

- Több tíz másodperctől több percig is eltarthat, amíg a GPS első használatkor vagy hosszabb üzemszünet után lekéri a helyinformációkat. A helymeghatározási idő lerövidíthető a GPS-segédadatok fogadásával. [Részletek]

- A fényképezőgép által meghatározott fényképezési irány a mágneses észak (az iránytű által jelzett északi irány) érzékelésén alapul.

- Ha a fényképezőgép mágneses mezőben vagy nagyobb fémtárgy közelében van, akkor az irányérzékelő hibásan jelezhet. Tartsa távol a fényképezőgépet mágneses mezőtől és nagyobb fémtárgyaktól, ha lehetséges.

- Az alábbi esetekben előfordulhat, hogy a pontos fényképezési irányt a készülék nem rögzíti, vagy az nem jelenik meg:

- Épület vagy híd közelében, sok fémet tartalmazó torony vagy híd közelében, jármű mellett

- Elektromos készülékek közelében, például televízió, hangszóró, hűtőszekrény, mobiltelefon vagy fejhallgató közelében

- Fémből készült íróasztal vagy szék stb. közelében

- Az irányra vonatkozó információk megbízhatatlanná válnak, ha a fényképezőgépet felfelé fordítják.

- Ne takarja el a GPS érzékelőt az ujjával, ha a készülék GPS műholdakat keres vagy helymeghatározást végez. Ellenkező esetben csökken a GPS érzékelő érzékenysége, és sikertelenné válhat a helymeghatározás.

### A helymeghatározási állapot leolvasása

A jelzés a vett GPS jel erőssége szerint változik, ha a GPS aktiválva van. A GPS helymeghatározási állapot a [Helymeghatározó adatok] segítségével is leolvasható. [Részletek] A fényképezési irányt a képernyőn megjelenő irány ikon mutatja.

Helymeghatározási állapot | GPS jelzések | A GPS vétel állapota
Ki | Nincs jelzés | A [GPS beállítás] [Ki] értékre lett állítva, vagy hiba történt.
Akadályozott |  | A fényképezőgép nem érzékel GPS jeleket, emiatt nem tudja lekérni a helyinformációkat. Használja a fényképezőgépet a szabadban.
Keresés |  | A GPS műholdak keresése. A helymeghatározás megkezdése több percbe is telhet.
Helymeghatározás |  | A fényképezőgép GPS jeleket érzékel, és le tudja kérni a helyinformációkat.

Fényképezési irány | Jelzők
Észak |
Nyugat |
Dél |
Kelet |

Kapcsolódó témakörök
Helymeghatározó adatok (csak DSC-HX7V)
GPS segédadatok (csak a DSC-HX7V esetében)
Autom. Órabeáll. (csak DSC-HX7V)
Autom. zónabeáll. (csak DSC-HX7V)
GPS (csak a DSC-HX7V esetében)
Vissza a tetejére