Cyber-shot felhasználói útmutató
Nyomtatás
Legfelső oldal > Fényképezés > Az állókép-felvételi üzemmód beállítása > Kézi expozíciós felvétel

## Kézi expozíciós felvétel

Lehet tetszőleges expozíciós beállításokat is használni, kézzel megadott zársebességgel és rekesznyílással.

1. Állítsa az üzemmódtárcsát (Kézi expozíciós felvétel) állásba.

1. Nyomja meg a gombot a vezérlőtárcsán, és válassza ki a zársebességet, a rekesznyílást (F érték) vagy az ISO sebességet. A vezérlőtárcsa közepének minden megnyomására módosul a beállítandó elem.

1. A vezérlőtárcsa elforgatásával válassza ki a kívánt értéket.

Vezérlőtárcsa | Funkció
| Elemek mozgatása
| Zársebesség, rekesznyílás (F érték), ISO sebesség beállítások

- Válasszon zársebességet 1/1600 és 30 másodperc között.

- Ha a zoom teljesen a W oldalra van állítva, akkor F3,5 vagy F8 rekesznyílás választható (a belső ND (Neutral Density) használata esetén).
  Ha a zoom teljesen a T oldalra van állítva, akkor F5,5 vagy F13 rekesznyílás választható (a belső ND (Neutral Density) használata esetén).

1. A kép elkészítéséhez nyomja meg az exponálógombot.

A zársebesség és a rekesznyílás (F érték) beállítása
A beállítások és a fényképezőgép által meghatározott helyes expozíciós beállítások közötti különbség egy EV értékként jelenik meg a képernyőn.
A: Zársebesség/rekesznyílás (F érték)
B: EV érték

- A fényképezőgép által meghatározott legjobb expozíciós beállítást a 0EV érték jelzi.

- Ha a zársebesség egy másodperc vagy lassabb, a zársebesség értéke mögött [”] látható, például [1”].

- Ha a zársebességet alacsonyabbra állítja be, a remegés hatásainak megelőzésére állvány használata javasolt.

- Ha rossz fényviszonyok között a zársebesség egy bizonyos érték alá csökken, a képzaj csökkentése érdekében automatikusan bekapcsol az NR alacsony zársebesség funkció, és a képernyőn megjelenik az jelzés.

- Kis zársebesség esetén az adatok feldolgozása tovább tart.

Megjegyzések

- Ha a felhasználó beállításaival nem megfelelő az expozíció, az exponáló gomb félig történő lenyomásakor a képernyőn villognak a beállítási érték jelzések. Ilyen körülmények között lehet fényképezni, de ajánlott az expozíció újbóli beállítása.

- A kiválasztott felvételi üzemmódtól függően elképzelhető, hogy bizonyos funkciók vagy MENU elemek nem választhatók. A részleteket lásd: „Bizonyos felvételi üzemmódokban nem elérhető funkciók” [Részletek] és „MENU Bizonyos felvételi üzemmódokban nem elérhető elemek”. [Részletek]

Kapcsolódó témakörök
EV
ISO
Vissza a tetejére